Canḍhi Kedulan

Canḍhi Kedulan (bhâsa Jhâbâ: ꦕꦤ꧀ꦝꦶꦏꦺꦝꦸꦭꦤ꧀, translit. Candhi Kédhulan) panèka situs purbakala acorak aghâma Hindu sè bâḍâ è Dhusun Kedulan, Dhisah Tirtomartani, Kacamadhân Kalasan, Kabuphatèn Sleman, Dairah Istimèwa Yogyakarta. Candi panèka èyadeghâghi ra-kèra è abâd ka-8 bân ka-9 nalèkana jhâman Karajâ'ân Mataram Kona.

 Panyampornaan 
È taon 2003, è kennengngan panggâliyân ètemmo ḍuwâ' prasasti sè ètolès ngangghuy aksara Jhâbâ kona bân bhâsa Jhâbâ kona, sè bâng-èbâng pas ènyamaè prasasti Pananggaran bân prasasti Sumundul. Kaḍuwâna atangghâl 15 Agustus 868. Èssèna tolèsan kaduwâna iyâ arèya parkara pambibhasân pajhek tana è "Dhisah Pananggaran" bân "Dhisah Parhyangan" ka'angghuy aghâbây bhendhungan bân irighasi, sarta pambângonân bhângonan soccè sè anyama "Tigaharyyan" bi' pangoasa Karajâ'ân Mataram Kona. È taon 2015, ètemmo polè sèttong prasasti sè ètolès ngangghuy aksara Jhâbâ Kona bân bhâsa Jhâbâ Kona sè mabi angka taon 900 Masèhi. Prasasti sè atangghâl 30 Maret 900 panèka pas ènyamaè prasasti Tlu Ron ("Tèllo' Ḍâun"). Èssèna parkara pa'adhâ'ân bhendhungan bân tana perdikan kaghâbây bhângonan soccè "Tello' Ron". Ḍâri panèka, bisa èparkèra'aghi bân nyama bhângonan panèka è jhâman ghenika iyâ arèya Parhyanan i Tigaharyyan ("kennengngan soccè è Tigadaun", mènorot prasasti Pananggaran) otabâ Parahyanan Haji i Tlu Ron ("kennengngan soccè karajâ'ân è Tigadaun", mènorot prasasti Tlu Ron).

 Sombher